Praćenje kolega jednakih po obrazovanju i poziciji\nPraćenje rada kolega jednakih po obrazovanju i poziciji predstavlja vid spoljašnje evaluacije procesa samovrednovanja. Grupa pozvanih eksternih eksperata, tzv. kolega jednakih po obrazovanju i poziciji, vrednuje kvalitet rada partnerskih ustanova u stručnom obrazovanju i daje konstruktivne povratne informacije na osnovu kojih vrednovane ustanove mogu preduzeti mere za unapređenje kvaliteta svoga rada. Važno je napomenuti da se ovaj vid praćenja ne odnosi samo na posmatranje časova određenih predmeta ili pojedinačnih nastavnika, i da nije ograničen na Oblast kvaliteta 2 - Nastava i učenje, već su njime obuhvaćene sve oblasti kvaliteta.\nTokom 2012. godine naša škola je, na predlog članova Radne grupe za osiguranje kvaliteta u okviru projekta "Modernizacija srednjeg stručnog obrazovanja u Srbiji", bila uključena u Pilot projekt "Praćenje kolega jednakih po obrazovanju i poziciji". Za partnersku školu u ovom projektu odabrali smo Tehničku školu iz Knjaževca.\nSve aktivnosti u okviru ovog projekta realizovane su od maja do oktobra 2012. godine kroz nekoliko faza. U prvoj fazi u školi je formiran Tim za praćenje kolega jednakih po obrazovanju i poziciji. Tim su činili: Ljiljana Tešanović školski psiholog, Jasmina lilić nastavnik matematike i informatike, Danijela Mladenović nastavnik elektrogrupe predmeta, Danijela Đorđević nastavnik biologije, Dejan Dačić nastavnik mašinske grupe predmeta i Goran Stanković pomoćnik direktora i nastavnik informatike.\nU drugoj fazi u maju mesecu 2012. Jasmina Lilić i Dejan Dačić u Regionalnom centru za stručno usavršavanje prošli su obuku za praćenje kolega jednakih po obrazovanju i poziciji.\nOd juna do oktobra svaka škola je posetila tri puta drugu školu i prilikom tih susreta vrednovane su određene oblasti kvaliteta. Kao rezultat svih ovih poseta napisan je zajednički izveštaj koji je prosleđen Radnoj grupi.\nIskustva iz pilotiranja projekta su bila dragocena Radnoj grupi prilikom izrade Priručnika za praćenje kolega jednakih po obrazovanju i poziciji.\nČlanovi tima iz obe škole veoma su zadovoljni rezultatima koji su postigli zajedničkim radom. Iskustva stečena u toku ovog projekta i jednoj i drugoj školi su pomogla u unapređenju rada.\nEvo nekoliko slika koje ilustruju kako je bilo na obuci u Regionalnom centru za stručno usavršavanje u Nišu, u toku uzajamnih poseta i na kraju na zajedničkom druženju u Etno kući "Torlaci".


Promet na Sarajevskoj berzi 20.424,70 KM – Biznis.ba\nNaslovnaBerzaPromet na Sarajevskoj berzi 20.424,70 KM\nobjavljeno 01. dec 2021. u 15:27\nNa Sarajevskoj berzi na današnjem trgovanju ostvaren je ukupan promet 20.424,70 KM (14.664,70 KM redovne berzanske trgovine i 5.760 KM prijavljene trgovine). U sklopu 12 transakcija ukupno je prometovano 756 vrijednosnih papira.\nVrijednost indeksa SASX-10 je pala za 32,22 indeksnih poena na 994,24 poena, što u odnosu na prošlo trgovanje predstavlja pad od 3,14 posto.\nVrijednost indeksa SASX-30 je pala za 13,74 indeksnih poena na 1.759,09 poena, što u odnosu na prošlo trgovanje predstavlja pad od 0,78 posto.\nVrijednost SASE Islamskog indeksa – u saradnji sa BBI, SASX-BBI je porasla za 113,96 indeksnih poena na 11.193,82 poena, što u odnosu na prošlo trgovanje predstavlja porast od 1,03 posto.\nVrijednost indeksa SASX-Fundamentals, SASX-FN je pala za 30,40 indeksnih poena na 15.217,36 poena, što u odnosu na prošlo trgovanje predstavlja pad od 0,2 posto.\nNa Kotaciji privrednih društava trgovalo se dionicama Bosnalijek d.d. Sarajevo u iznosu 10.650 KM, a u sklopu tri transakcije prometovano je 300 dionica. Kurs tog emitenta je iznosio 35,50 KM.\nNa Slobodnom tržištu – ST1 ostvaren je ukupan promet 4.014,70 KM, a u sklopu osam transakcija prometovano je 312 dionica. Najveći promet ostvaren je dionicama emitenta JP Elektroprivreda HZHB Mostar u iznosu 1.624,50 KM. Kurs tog emitenta iznosio je 28,50 KM.\nDnevni porast vrijednosti zabilježile su dionice emitenta JP Elektroprivreda HZHB Mostar od 18,75 posto i dostigle cijenu od 28,50 KM, dok su najveći dnevni pad vrijednosti registrirale dionice emitenta Sarajevo-Osiguranje d.d. Sarajevo od 20 posto i dostigle su cijenu od 11,52 KM.\nNa vanberzanskom tržištu evidentirana je trgovina dionicama emitenta Croatia-Remont d.d. Čapljina u vrijednosti 5.760 KM, a u sklopu jedne transakcije prometovano je sa 144 dionice.


Za mlade koji žele da postanu preduzetnici - KRUG\nZa mlade koji žele da postanu preduzetnici\nBiće odabrano 15 timova sa po dva člana koji će dobiti priliku za sticanje potrebnih znanja i veština kako bi se osposobili za osnivanje i vođenje sopstvenog biznisa, a prijave traju do 15. septembra\nPrivredni forum mladih u saradnji sa Ministarstvom omladine i sporta, organizuje onlajn obuku za započinjanje sopstvenog biznisa. Planirano je da obuka za sedmu generaciju polaznika počne 20. septembra, a priliku da obuku pohađaju ostvaritće 15 timova sa po dva člana. Ukupno 30 učesnika dobiće priliku za sticanje potrebnih znanja i veština kako bi se osposobili za osnivanje i vođenje sopstvenog biznisa.\nPrijave za učešće na programu otvorene su do 15. septembra.\nObuka će biti realizovana u saradnji sa predstavnicima privrednog sektora specifično orijentisanim za određene segmente poslovanja (marketing, prodaju, analizu tržišta, upravljanje novčanim tokovima, procedure za osnivanje biznisa, pozicioniranje na tržištu, analiza konkurencije i dr).\nPravo da se prijave imaju svi mladi ljude sa teritorije Srbije, a timovi svoje prijave mogu popuniti na linku: https://forms.gle/WjbEQeQArD5pDEfh9\nZa sve dodatne informacije zainteresovani se mogu obratiti na mejl privreda@pfm.rs\nTags: obuka za mlade preduzetnike, portal Krug, Privredni forum mladih\nKoncert „Zlatne harmonike Kraljeva“\n„Moje pravo na čistiji vazduh“


Besplatne studije u Sloveniji - RoditeljSrbija.com\nNaslovna » Deca » Studenti » Besplatne studije u Sloveniji\nSlovenija je jedna od država Evropske unije koja se može pohvaliti prelepom prirodom između Alpa i Jadranskog mora, a kada je u pitanju školstvo – predstavlja jednu od većih akademskih sila sa svojih 5 univerziteta, 48 visokoškolskih ustanova i 46 viših škola. Svi studijski programi su akreditovani i realizuju se po Bolonjskom procesu. Posebne povoljnosti za studiranje u Sloveniji pružaju se brucošima iz Srbije – jer su za njih studije u potpunosti besplatne!\nNajveći i glavni grad, ali i ekonomska i administrativna celina u Sloveniji je Ljubljana, sa oko 300.000 stanovnika, koja je pored Maribora, Kopera i Nove Gorice i poznat univerzitetski grad. Neke od 46 viših škola u Sloveniji nalaze se i u Celju, Velenju, Murskoj Soboti i Piranu. Bez obzira na to koji fakultet i studijski program odaberu, studenti iz Srbije dobijaju boravišnu dozvolu po osnovi studija koja im omogućava da se lakše kreću po Šengenskoj zoni. Ljubljana je u tom pogledu veoma dobar izbor jer je povezana sa svim većim evropskim gradovima, dok i ostali univerzitetski gradovi u Sloveniji imaju neke svoje prednosti.\nOdlični uslovi za studente iz Srbije\nOsim što dobijaju pravo na besplatne studije, studenti iz Srbije u Sloveniji u tom periodu mogu sasvim legalno da rade, što nije slučaj u većini drugih zemalja članica Evropske unije. Studentima su na raspolaganju mnogi poslovi preko agencije studentski servis, koja studentima pronalazi poslove koji donose zaradu dovoljno za pokrivanje svih troškova studentskog života u Sloveniji. U proseku studenti u Sloveniji mogu zaraditi između 350 i 500 evra (nakon oporezivanja), što je dovoljno za troškove izdavanja stana, račune, putovanje i slično. Sva radna iskustva koja se steknu tokom studiranja u Sloveniji preko Studentskog servisa biće upisana u radnu knjižicu, a osim u Sloveniji – poslovi se mogu naći i preko granice.\nKao odgovorna socijalna država, Slovenija svim svojim studentima subvencioniše ishranu i gradski prevoz, što znači da studenti za mnogo manje novca mogu ručati čak i u nekim od najboljih restorana, dok im je mesečna karta za gradski prevoz 50% jeftinija.\nVelika je potražnja za mestom u nekom od studentskih domova, zbog čega se brucošima preporučuje da svoje mesto što pre rezervišu (najkasnije do 15. septembra) jer se kasnije šanse za dobijanje sobe u domu drastično smanjuju. Zainteresovanost za dom od strane studenata je veliko zbog veoma povoljne cene smeštaja u domu (pogotovo u poređenju sa privatnim smeštajem), ali i zbog druženja i sjajne atmosfere.\nPrilikom studiranja u Sloveniji, svima su dostupni i međunarodni programi studentske razmene, među kojima je najpoznatiji Erazmus+. Osim na slovenačkom jeziku, koji je studentima iz Srbije prilično lako da nauče, sve je više dostupnih studijskih programa i na engleskom jeziku. Diploma nakon studiranja u Sloveniji priznata je u Evropskoj uniji, kao i u većini drugih zemalja sveta, što diplomcima otvara mnogo opcija za dalje zaposlenje, bez obzira na to da li odluče da ostanu, da se vrate kući ili da karijeru započnu u nekoj trećoj zemlji.\n2TM – Studiraj u Sloveniji olakšava put svim brucošima koji se odluče da visoko školovanje započnu u ovoj državi, kao i studentima koji žele da se prebace sa fakulteta koji su započeli u svojoj državi na neki od fakulteta u Sloveniji gde im se pruža besplatno studiranje.\nStudent ovog programa priča svoja iskustva prebacivanja na studije u Sloveniju\nStudije sa 2TM: Budućnost vašeg deteta u sigurnim rukama!>>\n2TM besplatne studije u sloveniji besplatno studiranje u sloveniji studije u sloveniji 2017-08-29\nPrethodni: Prednosti obrazovanja u Sloveniji\nSledeći: Zašto bi trebalo da odete na studije u Kinu


Deloitte: Dve srpske IT firme u 50 najboljih Deloitte: Dve srpske IT firme u 50 najboljih – Personal magazin\nDve srpske IT kompanije plasirale su se u 50 najbrže rastućih tehnoloških kompanija u centralnoj Evropi, objavila je konsultantsko-revizorska kompanija Deloitte. Treće mesto na ovogodišnjoj rang-listi “Tehnology Fast 50” zauzela…\nTreće mesto na ovogodišnjoj rang-listi “Tehnology Fast 50” zauzela je kompanija “High Tech Engineering Center“, s petogodišnjim rastom prihoda od 1,77 odsto.\nNa 18. mestu našla se srpska kompanija “Bitgear Wireless Design services“, koja se bavi elektronikom i ima petogodišnji rast prihoda od 759 odsto.\nOvogodišnji pobednik je mađarska onlajn kompanija koja se bavi nekretninama (Szallas.hu Kft), koja se na toj listi našla prvi put, s petogodišnjim rastom prihoda od 2,26 odsto.\nProjekat “Tehnology Fast 50” u Srbiji se sprovodi već sedam godina, dok se u centralnoj Evropi realizuje 15 godina, a uslov za plasman na toj listi je da kompanije tokom poslednjih pet godina ostvaruju prihode veće od 50.000 evra.\nNa ovogodišnjoj listi našle su se kompanije iz 10 zemalja centralne Evrope – Srbije, Poljske, Mađarske, Rumunije, Hrvatske, Češke, Litvanije, Slovačke, Estonije i Bugarske.\nPored liste najbrže rastućih tehnoloških kompanija, Deloitte svake godine objavljuje i rang-liste “Zvezda u usponu” (Rising stars) i listu “Velikih 5” (Big 5).\nUslov za plasman za listu “Zvezde u usponu” je da su prihodi kompanije u poslednje tri godine veći od 30.000 evra, dok za plasman na listi “Velikih 5” važe isti uslovi kao i za “Fast 50”, s tim što kompanije moraju da imaju godišnji prihod veći od 25 miliona evra u 2013. godini.\nMađarska kompanija “Distinction Kft” je ove godine najbolje plasirana na listi “Zvezde u usponu”, a kategoriji “Velikih 5”, kao i prošle godine, na prvom mestu se našla poljska firma “GOCLEVER”.\nDeloitte: Dve srpske IT firme u 50 najboljih was last modified: October 22nd, 2014 by Redakcija\nBitgear Wireless Design ServicesHigh Tech Engineering CenterSzallas.huTehnology Fast 50


CEP, EPP i Gold Partner\nPovodom statusa Gold Partnera kompanije Dassault Systemes, CADCAM Solutions poklanja pripremni kurs za CATIA certifikaciju\nDassault Systemes u okviru svog edukacionog i certifikacionog programa povjerenje ukazuje samo partnerima koji su svojom stručnošću i kompetencijama dokazali da mogu da odgovore na najzahtjevnije projekte. U tom smislu CADCAM Solutions, kao partner koji već dugi niz godina u okviru svog Obrazovnog centra, obezbjeđuje obuke za kompleksna industrijska rješenja iz portfolia Dassault Systemes i ove godine je zvanično ovlašten za održavanje edukacije i sprovođenje certifikacionog postupka.\nBitno je naglasiti da jeCADCAM Solutions jedini certifikovani partner kompanije Dassault Systemes za edukaciju i certifikaciju za Bosnu i Hercegovinu i članica je CADCAM Grupe koja obezbjeđuje edukaciju i certifikaciju i u ostalim zemljama članicama – Hrvatskoj, Sloveniji i Bosni i Hercegovini.\nPovodom statusa GOLD Partnera kompanije Dassault Systemes, CADCAM Solutions poklanja pripremni kurs za CATIA certifikaciju - promo ponuda traje do 30.06.2018.\nU okviru ovog certifikacionog programa (eng. Certified Education Partner - CEP) , CADCAM Solutions Vam omogućava sticanje vještina i iskustava za rad sa složenim industrijskim proizvodima i procesima. Kao referenca, u velikoj mjeri doprinose Vašoj stručnoj biografiji i Vašem boljem pozicioniranju na tržištu rada. Posjedovanjem certifikata o stečenim znanjima, koja su potvrđena programom kompanije Dassault Systemes stičete mogućnost samostalnog konstruisanja, ali i rukovođenja timom ljudi na realizaciji kompleksnih projekata.\nU anketi koju je Dassault Systemes svojevremeno sproveo, ispitano je 7000 certifikovanih inženjera, a rezultati su pokazali:\n10% ispitanika je dobilo povećanje plate,\n41% ispitanika je izjavilo da je pronašlo bolji posao (73% su studenti),\n47% ispitanika je dobilo posebno priznanje od svoje kompanije\nPartnerski program za edukaciju i obrazovanje (Education Partner Program - EPP) omogućava pristup biblioteci s velikim brojem podataka za trening i edukaciju. Pristup materijalima potrebnim za obuku, nastavnim planovima i e-Learning bazi obezbjeđuje korisnicima sve neophodne uslove za sticanje znanja i vještina potrebnim za visokokvalifikovani rad u softverskim rješenjima integrisanih u sklopu platforme 3DEXPERIENCE. Pored materijala, biblioteka stavlja na raspolaganje posljednja tehnička rješenja i tehnologije, kao i stručne predavače, koji su zaduženi za obuku i rad u najnovijim softverima.\nNadogradite ili certifikujte svoje znanje i obogatite svoju radnu biografiju.\nTržište rada je postalo veoma konkurentno, učinite za sebe nešto što će vas izdvojiti.\nKliknite za više informacija o edukaciji i certifikaciji kompanije CADCAM Solutions


Radio TV Stara Pazova - ODBOJKA: Prekid prvenstva, Vojvodina šampion u muškoj, TENT u ženskoj konkurenciji. Odbojkaši Jedinstva bez Superlige\nODBOJKA: Prekid prvenstva, Vojvodina šampion u muškoj, TENT u ženskoj konkurenciji. Odbojkaši Jedinstva bez Superlige\nIzvršni odbor Odbojkaškog saveza Srbije, predsedništvo Odbojkaškog saveza Srbije i direktor takmičenja doneli su odluku da se prekidaju i smatraju okončanim takmičenja u Superligi, Prvoj ligi i Prvoj B ligi za takmičarsku 2019/2020. godinu. TENT iz Obrenovca u konkurenciji odbojkašica i Vojvodina NS seme iz Novog Sada u konkurenciji odbojkaša proglašavaju se za prvake Srbije, odnosno pobednike Banka Poštanska štedionica Superlige 2019/2020.\nDonesena je i odluka o broju klubova za narednu sezonu, pa će u Supeligi u obe konkurencije igrati po 10 ekipa, a u Prvoj i Prvoj B ligi u obe konkurencije po 12 ekipa. Iz Superlige u Prvu ligu u sezoni 2020/2021 prelaze Spartak iz Subotice u konkurenciji odbojkašica i Jedinstvo iz Stare Pazove u konkurenciji odbojkaša.


Keserović: Dojave o bombama metoda specijalnog rata, biće ih još - FILTER\nKeserović: Dojave o bombama metoda specijalnog rata, biće ih još\nPolicija u Srpskoj očekivala je dojave o postavljenim bombama u školama širom Srpske. To je sada opterećenje za njih i sve snage usmjerene su na protivdiverzione preglede objekata, rekao je “Glasu Srpske“ profesor sa Fakulteta za bezbjednost i zaštitu u Banjaluci Dragomir Keserović.\nNaglasio je da su dojave o postavljenim bombama u školama dodatni posao za policiju Srpske.\n“Dojave o postavljenim bombama su trenutno opterećenje za policiju, ali oni su bili spremni za to to jer su i Srbija ali i druge države koje se nisu priključile masovnim sankcijama protiv Rusije izloženi anonimnim prijavama o postavljenim, eksplozivnim napravama”, naveo je Keserović.\nNaglasio je, međutim, da bi ovakva dešavanja mogla iscrpjeti u potpunosti policiju. “To su metode specijalnog rata. One su vjerovatno koordinisane iz država koje vrše pritisak na Republiku Srpsku i Srbiju u smislu da su morale da se pridruže, kako oni kažu, tim evropskim vrijednostima. Sada se postavlja tu niz pitanja šta su to evropske vrijednosti i kako se tumače i da li važe jednako za sve”, podvukao je Keserović.\nOčekuje da dojava o postavljenim bombama bude još idućih dana.\n“Bilo je pitanje trenutka kada će se to iz Srbije prenijeti na Republiku Srpsku. Malo je to podstakla možda i jučerašnja inauguracija predsjednika Srbije Aleksandra Vučića kojoj su prisustvovali naši zvaničnici i sa koje su poslate poruke o usaglašenim stavovima po pitanju zaštite i interesa srpskog naroda u Srpskoj i Srbiji”, naveo je Keserović.\nNaglasio je da je zabrinjavajući i sadržaj mejla u kojem su navedeni i masovniji napadi.\n“To nije bezazleno, takve stvari imamo na Zapadu. Svjedoci samo čestih slučajeva u Americi da pojedinci sa psihosomatskim poremećajima i psihičkim problemima u namjeri da dođu u centar pažnje i da se priča o njima vrše masovna ubistva i napade u školama ili koledžima. Ta matrica ponašanja izgleda da nalazi sljedbenike i na našim prostorima, tako da je to nešto o čemu u narednom periodu treba dodatno posvetiti pažnju. Potrebno je praviti strategiju i planirati neke aktivnosti za preuzimanje mjera da se to sasjeca u korjenu”, podvukao je Keserović.\nPrethodna Policajac iz Nevesinja tvrdi da su ga danima maltretirala četiri otmičara\nSledeća Konkurs za upis kadeta na Policijsku akademiju i za SAJ